Petrus, Dei gracia Senonensis archiepiscopus, omnibus presentes litteras inspecturis in Domino salutem. Noverint universi quod Ellebaudus de Villanausa, miles, in presentia nostra constitutus, illam partem quam habebat in decima de Compigniaco et de Montiniaco dedit cum Elisabeth, filia sua, monialibus de Pomeria; de qua in manu nostra se devestivit; et nos, ad petitionem ipsius, dictas moniales investivimus de eadem. Fiduciavit, etiam, dictus miles se super dicta decima prefatis monialibus debitam garantiam portaturum. In cujus rei memoriam presentem paginam fecimus annotari et sigilli nostri munimine roborari. Actum, anno Gracie Mº CCº quinto-decimo, die martis ante festum Beati-Vincentii.